Непосредно пред почетак Другог светског рата у Југославији, 1941. године, Месни комитет КПЈ за Београд имао је око 200 чланова и био је подељен на седам рејонских комитета, који су руководили партијским ћелијама на свом терену. Трећи рејонски комитет „Центар” покривао је територију центра града — такозвани „круг двојке”. Иако је територијално био најмањи, овај рејонски комитет је имао највећи број партијских ћелија — 15, од чега су четири биле у радним организацијама (две у пошти и две у банци). Члан овог комитета, а потом и његов секретар, била је Јелена Ћетковић.